|  |
| --- |
| **Nota informativă la proiectul de ordin privind**  **elaborarea formularului Dării de seamă privind taxa pentru mărfurile care, în procesul utilizării, cauzează poluarea (POLMED23).** |
| **1. Denumirea autorului şi, după caz, a participanţilor la elaborarea proiectului** |
| Proiectul de Ordin cu privire la aprobarea formularului Dării de seamă privind taxa pentru mărfurile care, în procesul utilizării, cauzează poluarea mediului este elaborat către Ministerul Finanțelor. |
| **2.** **Condiţiile ce au impus elaborarea proiectului de act normativ şi finalităţile urmărite** |
|  |
| **3.** **Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| În conformitate cu Acordul de Asociere RM-UE, legislația Republicii Moldova urmează a fi aliniată la cadrul normativ european și, inclusiv, la Directiva UE 2008/98/CE privind deșeurile și Directiva UE 94/62/EC privind ambalajele și deșeurile de ambalaje.  Conceptul REP este prevăzut în Directiva UE 2008/98/CE privind deșeurile, care a fost transpus în legislația națională prin Legea nr. 209/2016, HG nr. 561/2020, dar și alte acte normative. Prin transpunerea acquis-ului Uniunii Europene, Moldova este obligată să asigure punerea în aplicare și implementarea conceptului REP.  Cu toate că Legea nr. 209/2016 și HG nr. 561/2020 introduce în legislația națională conceptul de REP, instrumentele de constrângere și stimulare (inclusiv fiscale) privind aplicarea REP în Republica Moldova, nu sunt suficiente. Astfel, pentru a stimula agenții economici să aplice REP, se introduc instrumente fiscale care ar urma să faciliteze atingerea țintelor de valorificare a deșeurilor de ambalaje de către producători. |
| **4.** **Principalele prevederi ale proiectului şi evidenţierea elementelor noi** |
| Principalele prevederi ale proiectului includ:   * Periodicitatea declarării și modalitatea de calculare a taxei pentru ambalaje, ca urmare a uniformizării unității de măsură, cu unitatea de măsură, specificată în Legea nr.1540/1998 cu ulterioarele modificări și completări, condiționată la rîndul său de cantitatea de materialul poluant al deșeurilor de ambalaje, plasate pe piață și cantitatea valorificată efectiv.   Astfel, la determinarea obligației privind taxa pentru ambalaje urmează să participe:   * cantitatea de ambalaje plasate pe piață pe parcursul perioadei fiscale; * țintele de valorificare, atinse de fiecare subiect.   Modalitatea de calculare si declarare a taxelor pentru poluare stabilește aplicarea noului mecanism de scutire de taxa pentru ambalaje pentru agenții economici, care recuperează și reciclează ambalajele puse pe piață de către aceștia.  Totodată, în contextul modificărilor operate în Legea nr.1450/1998, proiectul de ordin prevede periodicitatea prezentării dării de seamă:  - lunar – pentu subecții ce nu sînt înregistrați în SIA ”Managementul deșeurilor” și respectiv nu își execută obligația sa de reciclare a ambalajelor, devenite deșeuri prin aplicarea principiului responsabilității extinse a producătorilor.  - anual - pentu subecții ce își execută obligația de reciclare a ambalajelor, devenite deșeuri.  Afară de aceasta, în contextul modificărilor operate prin Legea nr. 247/2023, formularul dării de seamă și instrucțiunea de completare prevede posibilitatea declarării obligațiilor aferente unor poziții tarifare noi, cum ar fi ambalaje din hârtie, carton, sticlă, metale și/sau lemn, reieșind din cantitatea ambalajelor plasate pe piață.  În urma excluderii acestor tipuri de ambalaje din Anexa nr.8 la Legea nr. 1540/1998, pentru aceste tipuri de ambalaje a fost exclusă obligația de determinare a taxei reieșind din valoarea lor. |
| **5.** **Fundamentarea economico-financiară** |
| Proiectul prevede declararea și calcularea taxelor pentru poluare pentru unele categorii de deșeuri de ambalaje care nu se taxau anterior, cum ar fi ambalajele din hârtie, carton, sticlă și orice metal.  Ca urmare a modificării Legii nr. 1540/1998 în partea ce ține de calcularea taxelor pentru poluare, este prevăzută scutirea de până la 100% din taxa pentru poluarea mediului pentru acei agenți economici care ating țintele de colectare și valorificare prevăzută la anexa nr. 2 din HG 561/2020.  Astfel, având în vedere noile poziții tarifare compltetate și scutirea de taxa introdusă, conform calculelor Ministerului Mediului, veniturile la Bugetul de Stat nu urmează să se modifice substanțial.  Experiența statelor care au implementat sistemul REP și au oferit scutiri de taxe agenților economici care ating țintele de reciclare arată că REP contribuie la reducerea costurilor de gestionare a deșeurilor pentru autoritățile publice, crește eficiența și competitivitatea economică, întrucât producătorii trebuie să ia în considerare costurile asociate cu gestionarea deșeurilor de la începutul procesului de producție, iar acest lucru încurajează inovația și eficiența în producție, făcând produsele mai competitive pe piață. Sistemul REP promovează economia circulară prin încurajarea producției durabile a produselor reutilizabile și reciclabile, aceasta duce la creșterea cererii pentru produsele care sunt proiectate să fie reutilizate și reciclate, reducând astfel consumul de resurse și costurile asociate cu gestionarea deșeurilor.  Totodată, introducerea REP-ului creează mii de locuri de muncă noi care nu sunt concentrate în aglomerațiile urbane, aduc plus-valoare produselor incluse în sistemul REP și duc la o competitivitate mai mare a companiilor care îl aplică, iar conform experiențelor statelor EU, REP este cel mai eficient instrument de protecție a naturii din punct de vedere a costurilor, care în cele din urmă duc la scăderea cheltuielilor bugetare destinate regenerării mediului.  Conform datelor din dările de seamă prezentate de către agenții economici, în anul 2022 în baza articolului 11 a Legii nr. 1540/1998 au fost colectate taxe în mărime de 412,0 mil lei, dintre care – 67,2 mil. lei constituie încasări din taxa pe ambalaje. Modelările economice arată că conform modificărilor propuse, taxa pentru ambalajele care sunt taxate în prezent, ar urma să constituie 40,3 mil. lei, la care se mai adaugă și taxa pentru ambalajele care nu sunt taxate în prezent. Având în vedere lipsa datelor primare, pentru modelarea încasărilor la bugetul de stat din contul ambalajelor pentru care se propune taxarea, s-au folosit date secundare și aproximări generate atât de instituțiile publice cât și de ONG-urile din domeniul mediului. Conform acestor date, încasările pentru ambalajele nou-introduse, urmează să oscileze în anul 2024 între 18 și 20 mil. lei.  Totodată, în situația în care absolut toți agenții economici care furnizează produse ambalate pe piața Republicii Moldova ating țintele de reciclare conform anexei nr.2 la Anexa nr.1 din Hotărârea Guvernului nr.561/2020, bugetul de stat nu ar înregistra nici un venit din taxa pe ambalaje. |
| **6.** **Modul de încorporare a actului în cadrul normativ în vigoare** |
| Proiectul propus urmează să modifice formularul Dării de seamă privind taxa pentru mărfurile care, în procesul utilizării, cauzează poluarea mediului, precum și Instrucțiunea de completare a acesteia, ca urmare a aprobării Legii nr. 247/2023 privind modificarea Legii nr. 1540/1998 privind plata pentru poluarea mediului. |
| **7.** **Avizarea şi consultarea publică a proiectului** |
| În scopul respectării prevederilor Legii nr. 239/2008 privind transparența în procesul decizional, proiectul de ordin urmează a fi supus consultărilor publice în conformitate cu prevederile legale. |
| **8.** **Constatările expertizei anticorupţie** |
| Rieșind din condiţiile ce au impus elaborarea proiectului de act normativ proiectul de ordin nu urmează a fi supus expertizei anticorupție în conformitate cu art. 35 din Legea cu privire la actele normative nr. 100/2017, fiind solicitată efectuarea expertizei anticorupție de către Centrul Național Anticorupție. |
| **9.** **Constatările expertizei de compatibilitate** |
|  |
| **10.** **Constatările expertizei juridice** |
|  |
| **11.** **Constatările altor expertize** |
| Proiectul de ordin nu necesită alte expertize specializate. |